فانتا

فانتا () براندێکی جیھانی کۆمپانیای کۆکاکۆلایە بۆ خواردنەوە گازییەکان کە تامی میوەیان تێدایە. ئەم خواردنەوە گازییە بۆ یەکەمجار لە ساڵی ١٩٤٢ خرایە بازاڕەوە.

 مێژوو 
سەرچاوەی فانتا دەگەڕێتەوە بۆ ئەڵمانیای نازی لە جەنگی جیھانی دووەمدا، کاتێک ھێزەکانی ھاوپەیمانان قەدەغەکردنی بازرگانییان لەگەڵ ئەو وڵاتەدا سەپاند و کۆمپانیای کۆکاکۆلای ئەڵمانی نەیتوانی ئەو کەرەستە خاوانەی کە پێویستی بوو بۆ بەرھەمھێنانی خواردنەوە گازییەکان ھاوردە بکات. لە کاتی جەنگی جیھانی دووەمدا، کۆکاکۆلا بڕیاریدا بەرھەمێکی نوێ بخاتە بازاڕی وڵاتەکەوە، کە کەرەستەی خاو لە ئەڵمانیا بەردەست بوو. ئەم کەرەستە خاوانە بریتی بوون لە زەیتی زەیتوون و چەوری میوە. ھەروەھا ھەڵبژاردنی ناوی فانتا لە ئەنجامی پریشکێکی دەروونی یەکێک لە فرۆشیارەکانی ئەو کۆمپانیایە بوو بە ناوی جۆ نیپ، بەجۆرێک کە یەکسەر ناوی فانتای ھێنا لە وەڵامی داواکارییەکەی کیس بۆ کارمەندەکانی بۆ ناونانی ئەم بەرھەمە نوێیە.

 بەبازاڕکردن 
فانتا بە ڕیکلامە دڵخۆش و سەرکەوتووەکانی لە ئەمریکا ناسراوە. ڕیکلامەکانی فانتا لەلایەن گرووپی فانتاناسانەوە ئەنجام دەدرێت کە لە کۆمەڵێک کچی گەنج پێکدێن. ھەریەکێک لەم مۆدێلە ڕیکلامانە کاری پەرەپێدانی تامێک دەکەن.

 فانتای نێونەتەوەیی 
فانتا زیاتر لە ٧٠ تامی جیاوازی ھەیە لە سەرانسەری جیھاندا. بۆ نموونە لە ڕۆمانیا و بولگاریا و مەقدۆنیا و بۆسنە و ھەرزەگۆڤینا و ھەندێک وڵاتی تر فانتا بە تامی خەنە ڕەش بەرھەم دەھێنرێت و لە سویسرا و ھۆڵەندا فانتا بە تامی گوێز بەرھەم دەھێنرێت.

 ھەواداری جیھانی 
پاپا بێنێدیکتی شازدەیەم یەکێک بوو لە ھەوادارانی فانتا کە ڕۆژانە سێ بۆ چوار دەبە فانتای دەخوارد.

سەرچاوەکان

پۆل:خواردنەوە گازییەکان
پۆل:خواردنەوە ئەڵمانییەکان